Stillingsbetegnelser - www.oddensogn.dk
Stillingsbetegnelser påtruffet i Odden sogn før 1801
Nedenfor vises en oversigt over alle de titler eller stillingsbetegnelser, som er påtruffet i Odden sogn. Nogle af personerne har kun haft korte besøg i sognet - det gælder fx. jordemødre, en brygger og forliste bådførere/skippere - mens andre boede her fast.
Præster, degne, skoleholdere og sognefogeder er behandlet under menupunktet "kirken i centrum".
I takt med at siderne udbygges, vil der her blive bragt mere detaljerede beretninger hhv. om håndværkere inkl. møllere; om dem der søgte til havet som næringsvej; de aftryk som landets forsvar både til lands og til havs medførte samt mere oversigtsmæssigt om hovedbeskæftig-elsen indenfor landbruget.
Man kan lejlighedsvis støde på betegnelser såsom indsidder, afsidder eller aftægtsmand. Den første betegnelse har ikke - som man måske skulle tro - noget at gøre med fængsel, men betyder blot, at der er tale om en person eller en familie, der endnu ikke har været i stand til at få sit eget hjem og derfor 'sidder inde' - altså bor - hos en anden familie. Den anden betegnelse afsidder/aftægt betyder, at personerne nyder deres otium i eller ved den gård, som de tidligere har drevet og som nu er blevet overtaget af de næste gårdmandsfolk.
For en god ordens skyld skal det også nævnes, at der i kirkebogen i 1796 ses tre eksempler på betegnelsen indboer. Der er her tale om en henvisning til, at den pågældende gårdmand var en af dem, der blev tilbage i byen ifm. de store udskiftninger, der fandt sted i starten af 1790'erne. Tilsvarende kan udflytter benyttes som præcisering for dem der ved lodtrækning flyttede deres gård væk fra byen, såfremt der er nogle navnebrødre, som præst/degn på den måde ønsker at skelne imellem.
Provst	4
Kapellan	1
Præst	19
Sognefoged	5
Vægter	1
Degn	14
Skoleholder	5
Skovfoged	1
Jordemoder	3
Godsejer	8
Dannemand	1
Kavalerioberst	1
Ryttersoldat	4
Landsoldat	21
Marinesoldat	2
Gårdfæster	323
Gårdbestyrer	2
Husfæster	159
Tobakshandler	1
Tjenestekarl	73
Tjenestedreng	5
Tjenestepige	106
Daglejer	22
Arbejdsmand	1
Tærsker	1
Pranger	1
Avlsmand	1
Avlskarl	3
Hyrde	2
Vogter	1
Fisker	2
Sømand	3
Matros	7
Bådfører	1
Skipper/Skibskaptajn	2
Styrmand	1
Skibskarl	1
Lods	2
Marsvinejæger	5
Sæljæger	3
Møller	16
Smed	15
Skomager	5
Skrædder	15
Hørmager	1
Tækkemand	1
Tømrer/Hugger	3
Skibstømrer	1
Snedker	4
Hjulmand	3
Svend	4
Flinthugger	1
Kroejer, gæstgiver	1
Brændevinsbrænder	1
Brygger	1
Husholderske	1
Kostepige	1
Tigger	1
Fattig, almisselem	38